తెలంగాణలో మహిళా తహసీల్దార్ దారుణహత్య WATCH LIVE TV
ఛాంపియన్‌షిప్‌లో కిదాంబి శ్రీకాంత్ బోణి..!
మ్యాచ్ ఆరంభంలోనే 6-1తో దూసుకెళ్లిన శ్రీకాంత్ ఎక్కడా.. ప్రత్యర్థిని దరిచేరనీయలేదు. తనదైన శైలిలో
TNN | Updated:
Aug 21, 2017, 09:32PM IST
ప్రపంచ బ్యాడ్మింటన్ ఛాంపియన్&zwnj;షిప్&zwnj;లో భారత స్టార్ షట్లర్ కిదాంబి శ్రీకాంత్ బోణి కొట్టాడు. టోర్నీలో భాగంగా సోమవారం జరిగిన తొలి మ్యాచ్&zwnj;లోనే రష్యా క్రీడాకారుడు సెర్గీ సిరాంత్&zwnj;పై పూర్తి స్థాయిలో ఆధిపత్యం చెలాయించి ఘన విజయాన్ని అందుకున్నాడు. కేవలం 28 నిమిషాల్లోనే ముగిసిన ఈ మ్యాచ్&zwnj;లో శ్రీకాంత్ 21-13, 21-12 తేడాతో వరుస సెట్లలో అలవోకగా గెలుపొందాడు.
మ్యాచ్ ఆరంభంలోనే 6-1తో దూసుకెళ్లిన శ్రీకాంత్ ఎక్కడా.. ప్రత్యర్థిని దరిచేరనీయలేదు. తనదైన శైలిలో దూకుడు కొనసాగించి నిమిషాల వ్యవధిలోనే ఆధిక్యం 11-6, 15-7కి పెంచుకుని 21-13&zwnj;తో తొలిసెట్&zwnj;ని కైవసం చేసుకున్నాడు. అనంతరం రెండో సెట్&zwnj;లో తొలుత 2-2తో సెర్గీ పోటీనిచ్చినా.. అతని బలహీనతలను సొమ్ము చేసుకున్న శ్రీకాంత్ 9-2తో ఆధిక్యం సాధించి చివరికి 21-12తో ముగించేశాడు. ఇటీవల వరుసగా రెండు సూపర్ సిరీస్&zwnj; టైటిళ్లు గెలిచి కిదాంబి అద్భుత ఫామ్&zwnj;లో ఉన్న విషయం తెలిసిందే.